b'\n_START_ARTICLE_\nBuckeye Bullet\n_START_SECTION_\nKere\n_START_PARAGRAPH_\nAutol on s\xc3\xbcsinikkiust kere, mis on kinnitatud kroom-mol\xc3\xbcbdeenist valmistatud raamile. Kere pikkus on umbes 9 meetrit, laius 60 cm ja k\xc3\xb5rgus 90 cm. P\xc3\xb5hi on maapinnast umbes 1,2 sentimeetri k\xc3\xb5rgusel. Auto mass on veidi \xc3\xbcle 1,5 tonni. Auto k\xc3\xb5ik neli ratast on s\xc3\xb5ltumatu vedrustusega.\n_START_SECTION_\nMootor\n_START_PARAGRAPH_\nJ\xc3\xb5uallikaks on \xc3\xbcle 500-hobuj\xc3\xb5uline kolmefaasiline vahelduvvoolumootor. Mootori tootja on Saminco, kes on ka \xc3\xbcks Buckeye projekti sponsoritest. Toiteallikana kasutatakse 12 000 NiMH- akude energiat, mis kombineeritud r\xc3\xb6\xc3\xb6p- ja jada\xc3\xbchendust kasutades annavad alalispinget 1000 volti. See pinge muundatakse kolmefaasiliseks vahelduvpingeks efektiivv\xc3\xa4\xc3\xa4rtusega samuti 1000 V. Kolmefaasilise mootori kasutamise p\xc3\xb5hjus on umbes 15% suurem v\xc3\xb5imsuse ja massi suhe v\xc3\xb5rreldes ekvivalentse alalisvoolumootoriga, vaatamata muunduri lisakaalule._NEWLINE_Mootoriga on \xc3\xbchendatud 5-k\xc3\xa4iguline manuaalk\xc3\xa4igukast.\n_START_SECTION_\nPidurid\n_START_PARAGRAPH_\nPidurdamiseks kasutatakse kahte langevarju, lisaks on olemas tavalised pidurid.'